CELEX: 32019D0264
Language: bg
Date: 2019-02-07 00:00:00
Title: Решение (ОВППС) 2019/264 на Комитета по политика и сигурност от 7 февруари 2019 година за назначаване на командващ операцията на ЕС за военната операция на Европейския съюз в Босна и Херцеговина и за отмяна на Решение (ОВППС) 2017/464 (BiH/27/2019)

15.2.2019   
               
               
                  BG
               
               
                  Официален вестник на Европейския съюз
               
               
                  L 44/12
               
            
         РЕШЕНИЕ (ОВППС) 2019/264 НА КОМИТЕТА ПО ПОЛИТИКА И СИГУРНОСТ
         от 7 февруари 2019 година
         за назначаване на командващ операцията на ЕС за военната операция на Европейския съюз в Босна и Херцеговина и за отмяна на Решение (ОВППС) 2017/464 (BiH/27/2019)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38, трета алинея от него,
         като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2004/570/ОВППС Съветът упълномощи Комитета по политика и сигурност да взема съответните решения за назначаването на командващ операцията на ЕС.
                  
               
                     (2)
                  
                  
                     На 7 март 2017 г. Комитетът по политика и сигурност прие Решение (ОВППС) 2017/464 (2) за назначаване на заместник върховния командващ обединените сили в Европа сър James EVERARD като командващ операцията на ЕС за военната операция на Европейския съюз в Босна и Херцеговина.
                  
               
                     (3)
                  
                  
                     На 29 март 2017 г. Обединено кралство Великобритания и Северна Ирландия уведоми Европейския съвет в съответствие с член 50, параграф 2 от Договора за Европейския съюз за намерението си да се оттегли от Европейския съюз.
                  
               
                     (4)
                  
                  
                     На 8 октомври 2018 г. Комитетът по политика и сигурност взе решение по принцип, че заместник-началникът на щаба на върховното командване на обединените сили в Европа (SHAPE) следва да бъде назначен за командващ операцията на ЕС за военната операция на Европейския съюз в Босна и Херцеговина от 29 март 2019 г., при условие че НАТО потвърди неговата готовност.
                  
               
                     (5)
                  
                  
                     На 7 декември 2018 г. Северноатлантическият съвет потвърди, че заместник-началникът на щаба на SHAPE е готов да поеме ролята на командващ операцията на ЕС за военната операция на Европейския съюз в Босна и Херцеговина от 29 март 2019 г., съгласно договореностите „Берлин плюс“.
                  
               
                     (6)
                  
                  
                     В резултат на това генерал-лейтенант Olivier RITTIMANN, заместник-началник на щаба на SHAPE, следва да бъде назначен за командващ операцията на ЕС за военната операция на Европейския съюз в Босна и Херцеговина, считано от 29 март 2019 г., 12.00 часа централноевропейско време.
                  
               
                     (7)
                  
                  
                     Поради това Решение (ОВППС) 2017/464 следва да бъде отменено.
                  
               
                     (8)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.
                  
               
                     (9)
                  
                  
                     На 12 и 13 декември 2002 г. Европейският съвет от Копенхаген прие декларация, в която се казва, че договореностите „Берлин плюс“ и тяхното изпълнение ще се прилагат само за онези държави–членки на Съюза, които са също или членки на НАТО, или страни по инициативата „Партньорство за мир“ и които впоследствие са сключили двустранни споразумения за сигурност с НАТО,
                  
               ПРИЕ НАСТОЯЩОТО РЕШЕНИЕ:
         
            Член 1
            Генерал-лейтенант Olivier RITTIMANN, заместник-началник на щаба на върховното командване на обединените сили в Европа се назначава на мястото на сър James EVERARD за командващ операцията на ЕС за военната операция на Европейския съюз в Босна и Херцеговина, считано от 29 март 2019 г., 12.00 часа централноевропейско време.
         
         
            Член 2
            Решение (ОВППС) 2017/464 се отменя.
         
         
            Член 3
            Настоящото решение влиза в сила на 29 март 2019 г.
         
         
            Съставено в Брюксел на 7 февруари 2019 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 252, 28.7.2004 г., стр. 10.
         
            (2)  Решение (ОВППС) 2017/464 на Комитета по политика и сигурност от 7 март 2017 г. за назначаване на командващ операцията на ЕС за военната операция на Европейския съюз в Босна и Херцеговина и за отмяна на Решение BiH/21/2014 (BiH/24/2017) (ОВ L 72, 17.3.2017 г., стр. 70).